ആനപ്പാന്തം ഊരില് ആവേശമായി കരിമ്ബ് ദൃശ്യ കലാക്യാമ്ബ് ചാലക്കുടി ഫോറസ്റ്റ് ഡിവിഷന് വെള്ളിക്കുളങ്ങര ഫോറസ്റ്റ് റേഞ്ച് പരിധിയിലെ ആനപ്പാന്തം ഊരില് കാടാര് വിഭാഗത്തിലെ കുട്ടികള്ക്കായി സംസ്ഥാന വനവികസന ഏജന്സിയുടെ നേതൃത്വത്തില് നടത്തുന്ന കരിമ്ബ് ദൃശ്യകലാ ക്യാമ്ബ് ശ്രദ്ധേയമാകുന്നു. നാല് മുതല് പന്ത്രണ്ട് വരെയുള്ള ക്ലാസിലെ കുട്ടികള്ക്കായി കോവിഡ് കാലത്തെ മാനസിക സമ്മര്ദ്ദം കുറക്കുന്നതിന് വേണ്ടി കാലടി സംസ്കൃത സര്വ്വകലാശാല ദൃശ്യകലാ വിഭാഗം പൂര്വ്വ വിദ്യാര്ത്ഥി കൂട്ടായ്മയായ ട്രസ്പാസേഴ്സിന്റെ സഹകരണത്തോടെയാണ് ക്യാമ്ബ് നടത്തുന്നത്. കുട്ടികള്ക്ക് കളിമണ് രൂപങ്ങളുടെ നിര്മ്മാണം, ചിത്രകല തുടങ്ങിയവയില് പരിശീലനം നല്കുന്നു. മറ്റത്തൂര് ഗ്രാമപഞ്ചായത്ത് പ്രസിഡന്റ് അശ്വതി വിബി ക്യാമ്ബ് ഉദ്ഘാടനം ചെയ്തു. ആരോഗ്യ വിദ്യാഭ്യാസ സ്റ്റാന്ഡിങ് കമ്മിറ്റി ചെയര്പേഴ്സണ് ദിവ്യ സുധീഷ്, ചാലക്കുടി ഡിവിഷണല് ഫോറസ്റ്റ് ഓഫീസര് സംബുദ്ധ മജുംദാര്, പരിയാരം ഫോറസ്റ്റ് റേഞ്ച് ഓഫീസര് ടി എസ് മാത്യു, ജോയി കാവുങ്ങല്, ഡിവിഷന് കോഡിനേറ്റര് ഇ പി പ്രസീത തുടങ്ങിയവര് പങ്കെടുത്തു.The post ആനപ്പാന്തം ഊരില് ആവേശമായി കരിമ്ബ് ദൃശ്യ കലാക്യാമ്ബ് first appeared on MalayalamExpressOnline.